Nos Hugo dux Burgundie, universis presentes litteras inspecturis, notum facimus quod nos omnibus hominibus nostris ville nostri de Nuyt Amont nunc ibidem morantibus et in posterum manentibus sives venturis talem libertatem seu franchisiam in perpetuum concedimus atque damus pro nobis et heredibus nostris, qualem habent homines nostri abergamenti nostri de Nuyt Aval. Secundum quod in litteris bone memorie Odonis quondam patris nostri continetur quarum tenor talis est: § In nomine....... (Voir le numéro précédent.) § In horum omnium testimonium, nos Hugo dux Burgundie supra dictus sigillum nostrum presenti pagine duximus apponendum. Datum et actum anno Domini millesimo ducentesimo sexagesimo octavo, mense julii.